CELEX: 31987R0800
Language: el
Date: 1987-03-16
Title: Κανονισμός (ΕΟΚ) αριθ. 800/87 του Συμβουλίου της 16ης Μαρτίου 1987 για την τροποποίηση του κανονισμού (ΕΟΚ) αριθ. 1180/77 περί των εισαγωγών στην Κοινότητα ορισμένων γεωργικών προϊόντων καταγωγής Τουρκίας (1986/87)

Avis juridique important

|

31987R0800

Κανονισμός (ΕΟΚ) αριθ. 800/87 του Συμβουλίου της 16ης Μαρτίου 1987 για την τροποποίηση του κανονισμού (ΕΟΚ) αριθ. 1180/77 περί των εισαγωγών στην Κοινότητα ορισμένων γεωργικών προϊόντων καταγωγής Τουρκίας (1986/87)  

Επίσημη Εφημερίδα αριθ. L 079 της 21/03/1987 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 800/87 ΤΟΥ ΣΥΜΒΟΥΛΙΟΥ  της 16ης Μαρτίου 1987  για την τροποποίηση του κανονισμού (ΕΟΚ) αριθ. 1180/77 περί των εισαγωγών στην Κοινότητα ορισμένων γεωργικών προϊόντων καταγωγής Τουρκίας (1986/87)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το παράρτημα IV της απόφασης αριθ. 1/77 του Συμβουλίου Σύνδεσης ΕΟΚ-Τουρκίας περί των νέων παραχωρήσεων κατά την εισαγωγή τουρκικών γεωργικών προϊόντων στην Κοινότητα προβλέπει ότι το πρόσθετο ποσό το οποίο ενδεχομένως αφαιρείται από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου της διάκρισης 15.07 Α Ι του κοινού δασμολογίου, καταγωγής Τουρκίας, καθορίζεται, για κάθε έτος εφαρμογής, με ανταλλαγή επιστολών μεταξύ της Κοινότητας και της Τουρκίας·  ότι ο κανονισμός (ΕΟΚ) αριθ. 1180/77 (2), όπως τροποποιήθηκε τελευταία από τον κανονισμό (ΕΟΚ) αριθ. 415/86 (3), έθεσε σε εφαρμογή την προαναφερόμενη απόφαση, ιδίως όσον αφορά το ελαιόλαδο·  ότι τα συμβαλλόμενα μέρη σημφώνησαν, με ανταλλαγή επιστολών, να καθορίσουν το εν λόγω πρόσθετο ποσό σε 10,88 ECU ανά 100 χιλιόγραμμα για την περίοδο από 1ης Νοεμβρίου 1986 μέχρι 31 Οκτωβρίου 1987·  ότι πρέπει να τροποποιηθεί ανάλογα το άρθρο 9 του κανονισμού (ΕΟΚ) αριθ. 1180/77,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 9 παράγραφος 1 στοιχείο β) του κανονισμού (ΕΟΚ) αριθ. 1180/77 αντικαθίσταται από το ακόλουθο κείμενο:  «β) κατά ένα ποσό ίσο με εκείνο του ειδικού φόρου κατά την εξαγωγή που εισπράττεται από την Τουρκία για το λάδι αυτό, εντός του ορίου των 10,88 ECU ανά 100 χιλιόγραμμα· το ποσό αυτό προσαυξάνεται κατά 10,88 ECU ανά 100 χιλιόγραμμα από 1ης Νοεμβρίου 1986 μέχρι 31 Οκτωβρίου 1987.»  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαρτίου 1987.  Για το Συμβούλιο  Ο Πρόεδρος  L. TINDEMANS  (1) Γνώμη που διατυπώθηκε στις 20 Φεβρουαρίου 1987 (δεν έχει ακόμα δημοσιευθεί στην Επίσημη Εφημερίδα).  (2) ΕΕ αριθ. L 142 της 9. 6. 1977, σ. 10.  (3) ΕΕ αριθ. L 48 της 26. 2. 1986, σ. 3.